jkorsvik/nowiki_second_scrape_merged huggingface dataset:
Vennesla bibliotek

Vennesla bibliotek og kulturhus ligger i Vennesla i Agder.  Bygningen har vunnet flere priser for god arkitektur, og er omtalt både nasjonalt og internasjonalt.Vennesla kommune bestemte seg i 2005 for å flytte biblioteket til sentrum, og kombinere det med et kulturhus. På denne måten ønsket man å etablere et offentlig møtested, og også å heve den arkitektoniske kvaliteten i Vennesla sentrum. Det ble utlyst arkitektkonkurranse i 2008, som ble vunnet av det Stavanger-baserte arkitektfirmaet Helen & Hard, og det nye bygget stod ferdig i 2011. 
Alle de bærende elementer i bygget er i limtre, og konstruksjonen er preget av de 27 ribbene i taket som kan gi inntrykk av at man befinner seg i et hvalskjelett. Bygget har vakt stor oppmerksomhet, og har vunnet en rekke priser, blant annet Årets trebyggeri 2011 og Statens byggeskikkpris i 2012.
Bygget har blitt kritisert for å være lite funksjonelt for selve formålet som biblioteksbygg.Nybygget er ikke bare et bibliotek, samlokaliseringen med eksisterende samfunnshus (kinosal med scene og 300 sitteplasser) har gjort bygget til et langt på vei fullverdig kulturhus. Det offisielle navnet på bygget er "Kulturhuset".

		


== Referanser ==


== Eksterne lenker ==
Hjemmeside for Vennesla Kulturhus
«Bibliotek vant årets Byggeskikkpris», artikkel fra NRK, 5. juni 2012
«Vennesla bibliotek» Arkivert 13. november 2012 hos Wayback Machine., fra nettstedet bygg.no
«Vennesla bibliotek og kulturhus», Omtale og beskrivelser på Norske arkitekters landsforbund
Neue Galerie (Kassel)

Neue Galerie er et museum i byen Kassel i den tyske delstaten Hessen. Bygningen ligger ved den såkalte Schönen Aussicht (norsk: den vakre utsikten) mellom rådhuset og parken Karlsaue. Neue Galerie viser kunst fra 1800-tallet og frem til i dag, med hovedvekt på malerier. Galleriet er temporært visningssted for samtidskunstmønstringen documenta.
Bygningen er oppført av arkitekt Heinrich von Dehn-Rotfelser mellom 1871 og 1877 som museum for bildende kunst. Byggestilen er nyrenessanse.  


== Eksterne lenker ==
Offisielt nettsted 
(en) Neue Galerie (Kassel) – kategori av bilder, video eller lyd på Commons
Vasilij Mosin

Vasilij Aleksandrovitsj Mosin (russisk Василий Александрович Мосин, født 9. mai 1972 i Kazan, Tatarstan) er en russisk skytter og politimann.Under Sommer-OL 2012 i London vant han en bronsemedalje i dobbel-trap.


== Referanser ==


== Eksterne lenker ==
(en) Vasilij Mosin – Olympedia 
(en) Vasilij Mosin – Sports-Reference (OL-resultater – arkivert) 
(en) Vasilij Mosin – ISSF
Peter Wilson (skytter)

Peter Robert Russell Wilson (født 15. september 1986 i Dorchester, Dorset) er en britisk skytter som deltar i øvelsen dobbeltrap. Wilson satte nye verdensrekord i øvelsen med 198 av 200 treff i et verdenscupstevne i Tucson, Arizona i mars 2012. Under Sommer-OL 2012 vant han øvelsen etter å ha tatt ledelsen fra starten.


== Unge år ==
Wilson ble født i Dorset i 1986 og begynte å skyte på oppfordring fra sin far, etter at han måtte slutte med squash og cricket på grunn av en skulderskade etter en ulykke på snowboard. Han vokste opp på foreldrenes gård. Etter bare 4 måneders skyting vant han junior-EM i 2006.


== Skytekarriere ==
Peter Wilson ble invitert til Sommer-OL 2008 i Beijing som en del av et nasjonalt rekrutteringsprogram for å forberede unge utøvere på hva de kunne møte senere i karrieren. OL-vinneren i dobbeltrap i 2004, Ahmed Al Maktoum fra De forente arabiske emirater har trent Wilson fra 2008. Han skyter for Southern Counties shooting club.Wilson ble nummer fire under EM i 2011. Under et verdenscupstevne i Arizona i mars 2012 forbedret han verdensrekorden fra 196 til 198 av 200 treff. Da han tok sølv under et verdenscupstevne i Chile i mars 2012 skaffet han Storbritannia nok en kvoteplass til Sommer-OL 2012.Etter et prøvestevne på OL-arenaen i april ble Wilson tatt ut på det britiske OL-laget. Gullmedaljen han tok i dobbeltrap 2. august 2012 var den første britiske OL-medaljen i skyting siden lagkamerat Richard Faulds vant øvelsen i Sommer-OL 2000 i Sydney 12 år tidligere.


== Referanser ==


== Eksterne lenker ==
(en) Peter Wilson – Olympics.com 
(en) Peter Wilson – Olympic.org 
(en) Peter Wilson – Olympedia 
(en) Peter Wilson – Sports-Reference (OL-resultater – arkivert) 
(en) Peter Wilson – Storbritannias olympiske komité 
(en) Peter Wilson – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com
Profil på www.NBColympics.com
Ølkanne

Ølkanne er brukt som betegnelse på alle typer kanner og til skjenking og drikking av øl.
Se drikkekanne, krus, nebbkanne, tutekanne og tankar.


== Eksterne lenker ==
Se ølkanner i DigitaltMuseum.
Jutta Limbach

Jutta Limbach (født 27. mars 1934 i Berlin, død 10. september 2016 samme sted) var en tysk jurist og politiker for SPD. Hun var fra 1994 til 2002 president for Tysklands Bundesverfassungsgericht som den første kvinne i stillingen, og fra 2002 til 2008 president for Goetheinstituttet. Limbach var justisminister i Berlins byregjering fra 1989 til 1991 (Momper) og fra 1991 til 1994 (Dieppgen III).
Limbach var professor ved Freie Universität i Berlin, medlem av rådet for De tyske bokhandlernes fredspris og det tyske språkrådet. Hun var på tale som ny president for Tyskland da Johannes Rau gikk av i 2004.
Limbach var barnebarn av Elfriede Ryneck, SPD-politiker og medlem av den forfatningsgivende nasjonalforsamling i Weimar i 1919.


== Referanser ==


== Eksterne lenker ==
Litteratur av og om Jutta Limbach i Deutsche Nationalbibliothek
Nebbkanne

Nebbkanner er primært laget som skjenkekar til øl eller annen væske, men nebbkanner kan også ha vært brukt til å drikke av. Små nebbkanner har trolig helst vært brukt til sirup til kaffen eller til olje. Betegnelsen er brukt om kanner med nebb, hengslet lokk og hank.
Nebbkanner kan være laget av glass, keramikk, metall eller tre. Nebbkanner av glass eller keramikk har gjerne et lokk som helt eller delvis er laget av metall.
Jf. sjokoladekanne.


== Litteratur ==
Hals, Anna-Stina (1978): Gammelt norsk tinn. Oslo. ISBN 82-7003-012-0
Østby, Jon Birger (1983): Nomenklatur for drikkestell, med tegninger av Torill Sand. Oslo


== Referanser ==


== Eksterne lenker ==
Se nebbkanner i DigitaltMuseum
Tyler Clary

Scott Tyler Clary (født 12. mars 1989 i Redlands) er en amerikansk svømmer.Under Sommer-OL 2012 i London ble han olympisk mester på 200 meter ryggsvømming og satte ny olympisk rekord i finalen med 1:53.41.


== Referanser ==


== Eksterne lenker ==
Offisielt nettsted 
(en) Tyler Clary – kategori av bilder, video eller lyd på Commons 
(en) Tyler Clary – Olympics.com 
(en) Tyler Clary – Olympic.org 
(en) Tyler Clary – Olympedia 
(en) Tyler Clary – Sports-Reference (OL-resultater – arkivert) 
(en) Tyler Clary – USAs olympiske komité 
(en) Tyler Clary – FINA 
(en) Tyler Clary – swimrankings.net
Andrea Nahles

Andrea Maria Nahles (født 20. juni 1970 i Mendig i Landkreis Mayen-Koblenz i den tyske delstaten Rheinland-Pfalz) er en tysk politiker for SPD, og fra 22. april 2018 til 2. juni 2019 sitt partis leder. Hun var fra 17. desember 2013 til 14. mars 2018 Tysklands arbeidsminister.
Nahles var fra 1995 til 1999 leder av ungdomspartiet Jusos og fra 2007 til 2009 nestleder i partiet. Hun var medlem av Forbundsdagen fra 1998 til 2002 og igjen fra 2005. Hun var fra 2009 til 2014 generalsekretær i SPD.
Andrea Nahles ble i 2018 valgt til partileder med 66,35 % av stemmene. Hun ble den første kvinne i vervet, noensinne. Hun gikk i 2019 av som partileder og gikk også ut av Forbundsdagen.


== Privat ==
Nahles giftet seg i 2010 med kunsthistorikeren Klaus Frings og paret fikk i 2011 en datter. Som følge av en hoftelidelse etter en bilulykke, er hun 50 % ufør.


== Referanser ==


== Eksterne lenker ==
Offisielt nettsted 
(en) Andrea Nahles – kategori av bilder, video eller lyd på Commons 
Biografi i Forbundsdagen
Litteratur av og om Andrea Nahles i Deutsche Nationalbibliothek
Mons Skrettingland

Mons Skrettingland (født 18. april 1953) er en norsk politiker (H). Han er utdannet agronom, og har yrkesbakgrunn som gårdbruker med svinehold, melkeproduksjon/storfe  på Varhaug, og som selvstendig næringsdrivende. Skrettingland har vært medlem av Hå kommunestyre siden 1999, og meldte overgang fra Senterpartiet til Høyre høsten 2006. Han var ordfører fra 2011 til 2015, og har siden vært varaordfører.


== Referanser ==
Aljaksandra Herasimenja

Aljaksandra Viktarawna Herasimenja (belarusisk: Аляксандра Віктараўна Герасіменя – Aljaksandra Viktarawna Hjerasimjenja, russisk: Александра Викторовна Герасименя – Aleksandra Viktorovna Gerasimenja; født 31. desember 1985 i Minsk, Belarus) er en belarusisk svømmer.Aljaksandra Herasimenja var utestengt i årene 2003 til 2005 på grunn av positiv dopingprøve.
I VM i svømming 2007 i Melbourne tok hun sølv på 50 meter ryggsvømming, under Sommer-OL 2008 i Beijing fikk hun en åttendeplass på 50 meter frisvømming. I EM 2010 i Budapest ble hun europamester på 50 meter ryggsvømming og tok sølv på 100 meter frisvømming. I 2011 tok hun delt gull på 100 meter frisvømming under VM i Shanghai sammen med Jeanette Ottesen
Under Sommer-OL 2012 i London vant hun sølv på 100 meter frisvømming etter Ranomi Kromowidjojo.På grunn av hennes kritikk av det belarusiske regimet, særlig president Aleksandr Lukasjenko, har hun siden 2020 levd i eksil i Litauen. Etter en rettssak i Minsk den 26. desember 2022 ble hun dømt, in absentia, til tolv års fengsel for å ha bedt om sanksjoner mot Belarus.


== Referanser ==


== Eksterne lenker ==
(en) Aljaksandra Herasimenja – Olympics.com 
(en) Aljaksandra Herasimenja – Olympic.org 
(en) Aljaksandra Herasimenja – Olympedia 
(en) Aljaksandra Herasimenja – Sports-Reference (OL-resultater – arkivert) 
(en) Aljaksandra Herasimenja – FINA 
(en) Aljaksandra Herasimenja – swimrankings.net
Ta vare på mamma

Ta vare på mamma (hangul:엄마를 부탁해) er en roman skrevet av den sørkoreanske forfatteren Shin Kyung-sook. Boka kom ut i 2008, og er den mestselgende boka i Sør-Koreas historie, og solgte mer enn en million eksemplarer i løpet av ti måneder og ytterligere en million innen 2012. I 2012 fikk forfatteren, som første kvinne og første koreaner, Man Asian Literary Prize for boken. I 2010 ble det også lagd en sceneversjon av boken. Boken har blitt solgt til 23 land og oversatt til en rekke språk.


== Handling ==
Ta vare på mamma handler om en gammel, dement mor som har blitt borte fra familien sin i Seoul. Leseren følger familiens leting etter moren, og får høre familiens historie. Fortellingen blir fortalt av de ulike familiemedlemmene, fra den enkeltes perspektiv. Romanen skildrer en mors selvoppofrende liv i en periode som også var da det koreanske samfunnet gikk fra å være et pre-moderne samfunn til å bli et post-moderne samfunn.


== Referanser ==


== Eksterne lenker ==
Forlagets artikkel om boken
Magne Klann

Magne Klann (født 19. november 1970 i Bærum) er en norsk fotograf,
forfatter, seiler og lokalpolitiker.


== Utdannelse og privatliv ==
Klann er utdannet Bachelour of arts, BA (hons) ved Kent Institute of Art and Design i England. Han er bosatt i Son og arbeider mest med maritimt stoff.


== Prosjekter ==
I 2003 gjennomførte han en utstilling og realityinspirert prosjekt Piip-show i samarbeid med NRK upunkt. Prosjektet var basert på bilder og video inne i fuglekasser med menneskelig interiør.


== Bibliografi ==
2009 Havneboka - Oslofjorden; CappelenDamm
2009 Havneboka - Sørlandskysten; CappelenDamm
2011 Havneboka - Skagerrak; CappelenDamm
2011 Seilerboka; Øyvind Bordal, Blue Ocean Media
Tremaine Stewart

Tremaine Stewart (født 5. januar 1988, død 18. april 2021) var en jamaicansk fotballspiller.
Han spilte for Aalesunds Fotballklubb fra 2012 til 2014, og ble stort sett benyttet på høyrekanten. Stewart ble hentet til Aalesunds Fotballklubb fra Portmore United for en overgangssum som ble rapportert å være omkring 7-10 millioner norske kroner. Stewart ble beskrevet som en kjapp teknisk frisparkspesialist. Stewart spilte til sammen 46 obligatoriske kamper for Aalesunds Fotballklubb, og scoret ti mål.
Stewart døde i 2021, 33 år gammel, etter å ha kollapset under en kamp på Jamaica.


== Referanser ==


== Eksterne lenker ==
(en) Tremaine Stewart – Transfermarkt 
(en) Tremaine Stewart – national-football-teams.com 
(en) Tremaine Stewart – FootballDatabase.eu 
(en) Tremaine Stewart – Soccerway 
(en) Tremaine Stewart – FBref
This Is 40

This Is 40 er en amerikansk komedie fra 2012. Filmen er produsert, skrevet og regissert av Judd Apatow, og har Paul Rudd og Leslie Mann i hovedrollene.
Filmen er en spin-off fra Knocked Up (2007), der Ben (Seth Rogen) og Allison (Katherine Heigl) var hovedkarakterene.


== Handling ==
Noen år etter at vi så dem som et birollepar i Knocked Up, møter vi igjen Pete (Paul Rudd) og Debbie (Leslie Mann) i hovedrollene, og ser hvordan situasjonen er og hvordan den utvikler seg for ekteparet.


== Rolleliste ==
Paul Rudd i rollen som Pete
Leslie Mann i rollen som Debbie
Megan Fox i rollen som Desi
Jason Segel i rollen som Jason
John Lithgow i rollen som Oliver
Albert Brooks
Melissa McCarthy
Lena Dunham
Chris O'Dowd
Tim Bagley i rollen som Dr. Pellegrino
Ryan Lee i rollen som Joseph
Tom Everett i rollen som Dr. Bowe
Johnny Pemberton i rollen som Kelly
Maude Apatow i rollen som Sadie
Iris Apatow i rollen som Charlotte
Charlyne Yi
Wyatt Russell
Annie Mumolo


== Eksterne lenker ==
(en) This Is 40 på Internet Movie Database 
(no) This Is 40 hos Filmfront 
(sv) This Is 40 i Svensk Filmdatabas 
(da) This Is 40 i Danmark Nationale Filminstitut 
(fr) This Is 40 på Allociné 
(nl) This Is 40 på MovieMeter 
(en) This Is 40 på AllMovie 
(en) This Is 40 på Turner Classic Movies 
(en) This Is 40 på Rotten Tomatoes 
(en) This Is 40 på Metacritic
Hansel and Gretel: Witch Hunters

Hansel and Gretel: Witch Hunters er en amerikansk action/eventyr/skrekkfilm fra 2013. Filmen er skrevet og regissert av Tommy Wirkola, produsert av Will Ferrell, og har Jeremy Renner og Gemma Arterton i hovedrollene.


== Handling ==
Søsknene Hansel (Jeremy Renner) og Gretel (Gemma Arterton) fra eventyret om Hans og Grete har blitt voksne. Etter å ha vært gjennom en traumatisk opplevelse som barn, bestemte de seg for å bli dusørjegere. Nå utgjør de en drømmeduo av hevngjerrige fredløse som finner og tar livet av hekser verden over. Når blodmånenatten nærmer seg, rekrutteres de av borgermesteren av Augsburg, Tyskland, for å stoppe den onde heksa Muriel (Famke Janssen) fra å ofre barn under blodmånen.


== Rolleliste ==
Jeremy Renner i rollen som Hansel
Gemma Arterton i rollen som Gretel
Famke Janssen i rollen som Muriel
Peter Stormare i rollen som Sheriff Berringer
Thomas Mann i rollen som Ben
Pihla Viitala i rollen som Mina
Ingrid Bolsø Berdal i rollen som Horned Witch
Zoe Bell i rollen som Tall Witch
Joanna Kulig i rollen som Red Haired Witch
Monique Ganderton i rollen som Candy Witch / Mother
Thomas Scharff i rollen som Father
Rainer Bock i rollen som Mayor Engleman
Derek Mears i rollen som Edward
Robin Atkin Downes som stemmen til Edward
Bjørn Sundquist i rollen som Jackson
Kathrin Kühnel i rollen som Adrianna
Christian Rubeck i rollen som Tracker Jonathan
Jeppe Laursen i rollen som Tracker William
Stig Frode Henriksen i rollen som Mute Tracker
Vegar Hoel i rollen som Gamekeeper
Cedric Eich i rollen som Young Hansel
Alea Sophia Boudodimos i rollen som Young Gretel


== Referanser ==


== Eksterne lenker ==
(en) Hansel and Gretel: Witch Hunters på Internet Movie Database 
(no) Hansel and Gretel: Witch Hunters hos Filmfront 
(sv) Hansel and Gretel: Witch Hunters i Svensk Filmdatabas 
(da) Hansel and Gretel: Witch Hunters i Danmark Nationale Filminstitut 
(fr) Hansel and Gretel: Witch Hunters på Allociné 
(nl) Hansel and Gretel: Witch Hunters på MovieMeter 
(en) Hansel and Gretel: Witch Hunters på AllMovie 
(en) Hansel and Gretel: Witch Hunters på Turner Classic Movies 
(en) Hansel and Gretel: Witch Hunters på Rotten Tomatoes 
(en) Hansel and Gretel: Witch Hunters på Metacritic
Jack the Giant Slayer

Jack the Giant Slayer er et amerikansk fantasy/eventyrfilm fra 2013. Filmen er regissert av Bryan Singer, og har Nicholas Hoult, Eleanor Tomlinson, Stanley Tucci, Ian McShane og Ewan McGregor i hovedrollene.
Filmen er basert på eventyret om Jack og bønnestengelen.


== Handling ==
Den unge, fattige bondegutten Jack (Nicholas Hoult) åpner ufrivillig en port som går mellom vår del av verden og kjempenes verden ved å plante et frø under huset sitt, som i en svimlende hastighet utvikler seg til et gigantisk tre som strekker seg langt opp i skyene. Kjempene er dermed i ferd med å komme ned og overta kontrollen over jorda, og Jack må være med på en ekspedisjon for å stoppe dem. Sammen med elitegruppen til kong Brahmwell (Ian McShane), ledet av den sympatiske og modige krigeren Elmont (Ewan McGregor) og den mindre sympatiske Lord Roderick (Stanley Tucci), trår Jack til i sitt livs kamp for å redde kongedømmet, folket - og ikke minst den vakre og eventyrlystne prinsessen Isabelle (Eleanor Tomlinson), som han er blitt stormforelsket i, og som er blitt kidnappet av kjempene som en følge av at hun ved en tilfeldighet var i huset til Jack når treet vokste.


== Rolleliste ==
Nicholas Hoult i rollen som Jack
Eleanor Tomlinson i rollen som Isabelle
Ewan McGregor i rollen som Elmont
Stanley Tucci i rollen som Roderick
Ian McShane i rollen som King Brahmwell
Bill Nighy i rollen som General Fallon
John Kassir i rollen som General Fallons lille hode
Eddie Marsan i rollen som Crawe
Ewen Bremner i rollen som Wicke
Warwick Davis i rollen som Old Hamm
Ralph Brown i rollen som General Entin
Christopher Fairbank i rollen som Uncle
Ben Daniels i rollen som Fumm
Michael Self i rollen som Young Jack
Sydney Rawson i rollen som Young Isabelle
Tandi Wright i rollen som Queen
Daniel Lapaine i rollen som Jack's Dad (ukredittert)
Caroline Hayes i rollen som Jack's Mum (ukredittert)


== Eksterne lenker ==
Offisielt nettsted 
(en) Jack the Giant Slayer på Internet Movie Database 
(no) Jack the Giant Slayer hos Filmfront 
(sv) Jack the Giant Slayer i Svensk Filmdatabas 
(da) Jack the Giant Slayer i Danmark Nationale Filminstitut 
(fr) Jack the Giant Slayer på Allociné 
(nl) Jack the Giant Slayer på MovieMeter 
(en) Jack the Giant Slayer på AllMovie 
(en) Jack the Giant Slayer på Turner Classic Movies 
(en) Jack the Giant Slayer på Rotten Tomatoes 
(en) Jack the Giant Slayer på Metacritic
Eleanor Tomlinson

Eleanor May Tomlinson (født 19. mai 1992 i London) er en engelsk skuespillerinne.


== Karriere ==
Tomlinson ble først kjent da hun spilte den unge versjonen av den kvinnelige hovedrollen i Illusjonisten (2006). Etter det har hun spilt en mindre birolle i Tim Burtons Alice in Wonderland og en større birolle i TV-filmen The Lost Future med Sean Bean og Sam Claflin.
I 2013 spilte hun prinsesse Isabelle, den kvinnelige hovedrollen i Bryan Singers Jack the Giant Slayer, som er hennes mest profilerte rolle til nå. Hun har også spilt Demelza i 2015 dramaserien Poldark.


== Filmografi ==


== Referanser ==


== Eksterne lenker ==
(en) Eleanor Tomlinson på Internet Movie Database 
(sv) Eleanor Tomlinson i Svensk Filmdatabas 
(da) Eleanor Tomlinson på Filmdatabasen 
(da) Eleanor Tomlinson på Scope 
(fr) Eleanor Tomlinson på Allociné 
(en) Eleanor Tomlinson på AllMovie 
(en) Eleanor Tomlinson hos Rotten Tomatoes 
(en) Eleanor Tomlinson hos The Movie Database
Irene Nordli

Irene Nordli (født 23. desember 1967), professor i keramisk kunst ved KHIO, er en norsk billedkunstner og kunsthåndverker fra Lørenskog. Hun er bosatt i kunstnerborettslaget Trolltun på Bøler i Oslo og arbeider i Oslo og i Heestrand i Sverige. 
Irene Nordli lager porselensfigurer og skulpturer hvor hun blant annet kombinerer det dyriske og det menneskelige - gjerne i et burleskt uttrykk. Hun har hatt en rekke separatutstillinger og har deltatt på en lang rekke gruppeutstillinger nasjonalt og internasjonalt. Hun har også laget flere offentlige utsmykninger, blant annet ved Asker kulturhus, Lillestrøm sentrum, Halden fengsel, Mesterfjellet skole og Bodø videregående skole. 
Irene Nordli har siden uteksamineringen fra Kunst- og designhøgskolen i Bergen i 1996 hatt en rekke galleri- og museumsutstillinger i inn- og utland. Nordli underviser også i keramisk kunst på avdelingen Kunst- og håndverk ved Kunsthøgskolen i Oslo.
Irene Nordli fikk Statens Garantiinntekt for kunstnere i 2010. I 2017 mottok hun Kunsthåndverkprisen fra Bildende Kunstneres Hjelpefond.


== Referanser ==


== Eksterne lenker ==
Offisielt nettsted
Martin Mæland

Martin Mæland (født 24. september 1949 i Haugesund) er en norsk industrileder som var konsernsjef for OBOS fra 1983 til 2015.
Han er utdannet cand.mag. i realfag og cand.oecon. ved Universitetet i Oslo, henholdsvis i 1972 og 1977. Mæland var utdanningskonsulent i Oslo Energi fra 1977 til 1979 og kommunalråd for helse- og sosialpolitikk i Oslo kommune 1979. Mæland representerte Arbeiderpartiet i Oslo bystyre 1975–1983, fra 1979 som vararepresentant. 
Martin Mæland ble ansatt i OBOS fra 1980. I 1982 ble han viseadministrerende direktør og overtok som administrerende direktør/konsernsjef i 1983. Han gikk av i 2015 etter 32 år som konsernsjef.Han har vært medlem av en rekke styrer, utvalg og komiteeer, bl.a. i NBBL (Norske Boligbyggelags landsforbund), Kreditkassen ASA, AF Gruppen, Oslo Byhall, Oslo Byfornyelse og Veidekke ASA, hvor han var styreleder 2009–2019.Martin Mæland har som konsernsjef i OBOS markert betydningen av den sosiale boligpolitikken, også i et avregulert boligmarked.
Han ble i 2016 tildelt St. Hallvard-medaljen og Byggenæringens ærespris i 2017.


== Referanser ==
Ole Bischof

Ole Bischof  (født 27. august 1979 i Reutlingen) er en tysk judoka. Han trenes av Frank Wieneke som tok gull i Sommer-OL 1984. Bischof vant gull i -81 kg-klassen under Sommer-OL 2008 i Beijing da han vant over Kim Jae-Bum. Fire år senere tapte Bischof finalen for samme motstander og tok sølvmedaljen i samme klasse under Sommer-OL 2012 i London.Ole Bischof vant det tyske U21-mesterskapet allerede som 18-åring i 1997. Fire år senere, i 2001, ble han tysk mester i seniorklassen.
Bischof har i tillegg VM-bronse, og både gull, sølv og bronse fra EM i judo.


== Referanser ==


== Eksterne lenker ==
Offisielt nettsted 
(en) Ole Bischof – kategori av bilder, video eller lyd på Commons 
(de) Ole Bischof – Munzinger Sportsarchiv 
(en) Ole Bischof – Olympics.com 
(en) Ole Bischof – Olympic.org 
(en) Ole Bischof – Olympedia 
(en) Ole Bischof – Sports-Reference (OL-resultater – arkivert) 
(de) Ole Bischof – Tysklands olympiske komité 
(en) Ole Bischof – JudoInside 
Ole Bischof på Facebook
Polaråret 1983

Polaråret 1983 er en oversikt over hendelser med tilknytning til Arktis eller Antarktis i 1983.


== Ekspedisjoner ==


=== Arktis ===


=== Antarktis ===


== Begivenheter og etableringer ==
21. juli: Ny kulderekord satt ved Vostok i Antarktis, -89,2°C.


== Oppdagelser og vitenskapelige resultater ==


== Fødsler ==


== Dødsfall ==


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 298–300. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
Ramfjordmoen forskningsstasjon

Ramfjordmoen forskningsstasjon drives av Universitetet i Tromsø, og ligger på Ramfjordmoen ca. 20 km utenfor Tromsø. På stasjonsområdet finnes en rekke instrumenter for å observere de øvre lagene av atmosfæren, bl.a nordlyset. Instrumentene eies og drives dels av Universitetet, dels av andre forskningsinstitusjoner. De mest synlige instrumentene er radarene til den internasjonale forskningsstiftelsen EISCAT.


== Eksterne lenker ==
Stasjonens nettsider